**Referat fra bestyrelsesmøde den 7. januar 2019 hos Ingelise**

Deltagere: Ingelise Jensen (46), Anne Marie Thomsen (58), Jens Vedsted-Hansen (60), Kirsten Friis Hansen (62)

Afbud fra: Ole Bruun Nielsen (64)

Suppleanter: Birgit Bannas (52), Ingrid Meldgaard (Tull) (42)

Gæst: Sønke Lorentzen (30)

1. Kirsten Friis Hansen blev valgt til referent.
2. Referat fra sidste møde blev godkendt og underskrevet.
3. Anlægsgartner Mulvad har været her og vi har fået ny sokkel på flagstangen, fliser er lagt ved kuberne og trædesten ved komposten ved åen, og træer er beskåret. Boligen nr. 66 bliver ledig, idet familien ikke er interesseret i at overtage.
4. Vi fortsætter 'modellen' med havearbejdet som hidtil, der bliver udarbejdet en plan på næste møde.
5. Vedtægter bliver gennemgået så vi kan se hvad der skal revideres (forslag skal op på generalforsamlingen). Et lille udvalg bestående af Ingelise, Anne Marie og Jens eller Ole udarbejder forslag til næste bestyrelsesmøde.
6. På baggrund af standarddokumenter fra ABF blev privatlivspolitik og fortegnelse over databehandlingsaktiviteter for Andelsboligforeningen Fiskbæk drøftet og vedtaget. Når de er færdigredigeret, vil de to dokumenter blive tilsendt alle andelshavere, og privatlivspolitikken vil blive lagt på hjemmesiden. Der blev fastsat interne retningslinjer for bestyrelsens behandling og sletning af personoplysninger.
7. Anne Marie fortalte om sine undersøgelser af forsikringsstatus, og hun vil følge op på drøftelsen. Det har vist sig at traktoren og andre maskiner ikke er forsikret ved brand og indbrudstyveri. Vi har følgende forsikringer ved Danske Forsikring: Arbejdsskadeforsikring, Ansvarsforsikring, Ejendomsforsikring, netbankforsikring. og Bestyrelsesansvarsforsikring med GDPR-forsikring (Databeskyttelse) via ABF.
8. Spørgsmålet om genindførelse af andelsbeviser behandles under revision af vores vedtægter.
9. Næste bestyrelsesmøde er aftalt til torsdag den 7. februar 2019 kl. 17:00 hos Anne Marie.
10. Juletræer må ikke smides i komposten, men skal bortskaffes på anden måde. Foreningen har arvet en kompressor fra Ole Bill, den står i det lille skur.